# Maria Teresa Codina Codina

Mª Teresa Codina Codina (Biarritz, França, 1926 - Barcelona, 15 de novembre de 2016) fou una artista visual que experimentà amb el tèxtil. Filla de pares catalans va viure i estudiar a França fins a l'any 1960. Es formà a les escoles de Belles Arts de Barcelona (1951-53) i de París (1953-56). Establí la seu de treball a Sant Cugat del Vallès l'any 1960, on desenvolupà la seva tècnica amb el tèxtil.
En les seves primeres obres dels anys 1961-62 s'inspira en les obres primitives que observà al Musée de l'Homme de París. En destaca l'ús de jute, llana i objectes i teixits de metall. En el tall de les fibres dels teixits i les fulles de les plantes Codina hi relacionà temàtiques de la vida i la mort. L'ús de teler és intencionat ja que busca accentuar les imperfeccions i limitacions de la màquina.
   "L'autèntica tradició no es tornar a fer el que feien els nostres avis, sinó fer que ells farien si visquessin en l'actualitat."
Posteriorment començà a treballar amb Oriol Bohigas, Josep Martorell i David Mackay, els membres de MBM arquitectes, amb qui es preocupà de problemes arquitectònics i de visibilitat. Va adoptar l'alt relleu en les seves obres i entrant en la tridimensionalitat i acostant-se a l'escultura i arquitectura. També va col·laborar artistes d'altres disciplines com Jean Dupla, realitzador del Centre de Recherche Cinématographique de la Universitat de Burdeus, amb el compositor Josep Maria Mestres Quadreny o amb el poeta Joan Brossa.

## Exposicions

* 1961-63. Exposa les seves primeres obres de tèxtil
* 1965. Exposició particular al Col·legi d'Arquitectes de Barcelona
* 1967. II Biennale Internationale de la Tapisserie. Lausana
* 1969. Stedelijk Museum, Exposició "Perspectifef in Textiel" Exposa tres obres de la sèrie "Tensions et Mobiles". Presentació al "Club 49", Exposició de l'obra tèxtil i primera projecció d'"Espaces". Presentació Alexandre Cirici
* 1971. V Biennale Internationale de la Tapisserie. Musée des Beaux Arts, Lausana. Galeria Zachęta, Varsovia
* 1972. Galeria Seiquer, Madrid. Catàleg, text d'Alexandre Cirici
* 1973. "Mostre International de Tramesa Postal" EINA, Barcelona. Ontario, Science Centre, Toronto
* 1974. Galeria Dau al Set, Barcelona. Catàleg, text de M. L. Borràs
* 1975. "23 Artistes catalanes de hoy", Galeria Ponce, Mèxic
* 1978. "Sacs, palles i sargits", Fundació Joan Miró, Espai 10 i jardins, Barcelona. Catàleg, Francesc Vicens
* 1980. "Festa de la Lletra", Barcelona. Cien años de Cultura Catalana, Palacio Velázquez, Madrid
* 1981. Galeria Joan Prats, Barcelona
* 1987. Exposició del Departament de Cultura de la Generalitat de Catalunya i l'ajuntament de Sant Cugat del Vallès

## Referències

* 1 2 3 «María Teresa Codina Codina | Real Academia de la Historia». [Consulta: 30 abril 2022].
* ↑ «Maria Teresa Codina i Codina | enciclopedia.cat». [Consulta: 30 abril 2022].
* ↑ Maria Teresa Codina. Environament Tèxtil, 18-09-1974.
* ↑ Larrea Príncipe, Iratxe. El significado de la creación de tejidos en la obra de mujeres artistas (tesi) (en castellà). Universitat del País Vasc, p. 247-248.
* ↑ E. Lewis, Jane. Women in England, 1870-1950: Sexual Divisions and Social Change (en anglès). Wheatsheaf Books, p. 220. ISBN 0710801866.
* 1 2 3 4 5 6 7 8 9 10 11 12 Codina, Maria Teresa «Contra Punts [fotografia d'una obra exposada a la Galería Joan Prats, Barcelona Abril 1981]». Humboldt, 1981, pàg. 15. Arxivat de l'original el 2022-04-30. ISSN: 0018-7615 [Consulta: 30 abril 2022].